இருபதாம் நூற்றாண்டின் மாபெரும் உண்மைகள் புத்தகங்களில் இருப்பதில்லை. நீங்கள் அவற்றை கழிவறை சுவர்களில் வாசிக்கலாம். என்று தன் கவிதைகளில் முன்னறிவித்த சிலியின் குறிப்பிடத்தகுந்த கவிஞர் நிகோனர் பர்ரா தனது 103வது வயதில் நேற்று காலமானார். தன்னை ஒரு எதிர் கவிஞன் என்று அறிவித்துக்கொண்டவர் நிகோனர் பர்ரா. அதீத கற்பனையும் கவித்துவமும் மிளிரும் வார்த்தைகள், கருப்பு நகைச்சுவை, என தனது கவிதைகளின் வடிவத்தை தேர்ந்துகொண்டவர் நிகோனர் பர்ரா ''என்னுடைய கடுமையான படிமங்களின் வறட்சியால் நான் வால்டிவியா நகருக்கு வரவில்லை. ஒரு கவிஞனாக தோற்றம் கொடுக்கவும் புனித கடமைகளை வெளியேற்றவும் தான் வந்தேன். உயர்ந்த நண்பனாக என்னிடம் இலக்கியத்தை எதிர்ப்பார்க்காதீர்கள். ஒருவேளை நடுவர்களாகிய நீங்கள் என்னிடம் எதிர்ப்பார்த்தீர்கள் எனில் எனக்கு தந்த விருதை திருப்பித் தர தயாராக உள்ளேன்.’’ என பரிசளிப்பு மேடையிலேயே முழங்கிய கவிஞர் அவர். 2011ஆம் ஆண்டு ஸ்பானிய மொழியில் வழங்கப்படும் உயரிய விருதான ’பிரிமியோ செர்வண்டெஸ்’ விருதளித்து கௌரவிக்கப்பட்டவர். சிலி பல்கலைக்கழகத்தில் பல ஆண்டுகள் இயற்பியல் பாடம் போதித்தவர். கணிதவியலாளர். நிகோனர் பர்ராவின் இழப்புக்கு இரங்கல் தெரிவித்த சிலியின் அதிபர் ‘’ சிலி இலக்கிய உலகின் ஆகச்சிறந்த கவி ஆளுமையை இழந்துவிட்டோம்’’ என்கிற கூற்று மிகை அல்ல. ஆழ்ந்த அஞ்சலி.